<classify> MKUU wa Mkoa wa Tanga, Martine Shigela ameomba Wizara ya Mifugo na Uvuvi kusaidia uzalishaji wa mitamba 1,000 kwa ubia na sekta binafsi PPP ili kuwezesha kuwepo mpango mkakati wa kuinua zao la maziwa mkoani humo.Pia aliomba wizara kusaidia upatikanaji wa madume bora ya asili ya Bomani na Sahiwah ya India, Gir na Cerrralando kutoka Brazil ambayo huboresha sana uzalishaji wa maziwa na nyama.Katika taarifa ya Mkoa wa Tanga ya Maendeleo ya Mifugo aliyoisoma kwa Naibu Waziri wa Mifugo na Uvuvi, Abdallah Ulega mwishoni mwa wiki, Shigela amesema mkakati huo unatokana na upanuzi wa kiwanda cha maziwa cha Tanga Tanga Fresh kuongeza uwezo wa kuzalisha baada ya kupata mkopo Sh bilioni 12.Alisema mkopo huo umeleta manufaa kwa kuongeza uwezo wa kuzalisha maziwa ya muda mrefu kutoka lita 50 hadi 120 kwa siku huku upatikanaji malighafi hiyo ukiwa pungufu kwa lita 70, jambo linalohitaji mkakati mzuri wa kuongeza uzalishaji wa maziwa hayo.Shigela alisema mafanikio hayo yameongeza pia ukubwa wa uhitaji wa malighafi ambapo uzalishaji mdogo wa maziwa wa lita 70 kwa siku umeshindwa kukidhi mahitaji ya kiwanda ya lita 120 na kuwa changamoto nyingine.Alisema kama mkoa na wizara zikishirikiana na taasisi za kiserikali Tanga na mashamba ya nje ya mkoa, changamoto hiyo inaweza kumalizika.Kuhusu upigaji chapa mifugo alisema ngombe na punda 536,533 walipigwa chapa kama lengo la upigaji chapa 503,545 sawa na asilimia 106.6 ya mifugo yote ya Mkoa wa Tanga lilivyokuwa.Shigela alisema changamoto hiyo imetokana na wafugaji wengi kutofuga kibiashara hivyo kushindwa kumudu bei za pembejeo na huduma za mifugo na tija ndogo ya uzalishaji kutokana na mifugo na mifumo ya uzalishaji mifugo.Alitaja changamoto nyingine kuwa ni upungufu wa wagani ulio asilimia 50 hasa vijijini na uhaba wa nyenzo, malisho na maji hasa kiangazi.Ulega aliahidi kushirikiana na mkoa ili kero zilizoainishwa kwenye taarifa hiyo zinapatiwa ufumbuzi ili kukiwezesha kiwanda hicho kufikia lengo na kuwa mkombozi kwa wafugaji.  <topic>: kitaifa 